3. ΑΝΑΓΚ. ΝΟΜΟΣ.υπ’ αριθ. 1056 της 4 Ιαν./1 Φεβρ. 1938. Περί αναγκαστικής απαλλοτριώσεως χώρων εν Γλυφάδα κλπ. Άρθρ.1.-1.Η εις Γλυφάδα και επί των παρακτίων χώρων, των εμφαινομένων εις το εγκεκριμένον σχέδιον ρυμοτομίας του συνοικισμού Ευρυάλης (Γλυφάδας) υπό τους αριθμούς 3, 4 και 5, ίδρυσις θαλασσίων λουτρών, κέντρων αναψυχής, αθλητικών παιδιών, τουριστικών ξενοδοχείων και λοιπών παρεμφερών κοινωφελών έργων δημοσίας ωφελείας. 2.Επί τω σκοπώ, όπως οι ως άνω υπ’ αριθ. 3, 4 και 5 παράκτιοι χώροι χρησιμοποιηθώσιν  Σελ. 89 Απαλλοτριώσεις για Τουριστικούς σκοπούς 18.Β.ζ.1-3 299 αμέσως είτε υπό του Δημοσίου είτε υπό της Διοικήσεως Πρωτευούσης δια την ίδρυσιν των εν τη προηγουμένη παραγράφω μνημονευομένων κοινωφελών έργων και προς απόσβεσιν παντός τυχόν υπάρχοντος επί των χώρων τούτων εμπραγμάτου δικαιώματος, επιτρέπεται όπως δια Β. Δ/τος εκδιδομένου προτάσει του επί των Οικονομικών Υπουργού, του Υπουργού – Διοικητού της Πρωτευούσης και του Υφυπουργού Τύπου και Τουρισμού απαλλοτριωθώσιν αναγκαστικώς είτε υπέρ του Δημοσίου είτε υπέρ της Διοικήσεως Πρωτευούσης τα εις τους ως άνω υπ’ αριθ. 3, 4 και 5 παρακτίους χώρους περιλαμβανόμενα γήπεδα, άτινα ανήκοντα πρότερον εις την συνιδιοκτησίαν Γλυφάδας περιήλθον εις το Δημόσιον δυνάμει του άρθρ.19 του από 30 Ιουλ. 1925 Δ/τος περί επεκτάσεως σχεδίου συνοικισμού Γλυφάδας και της βάσει τούτου υπογραφείσης υπό των ιδιοκτητών υπ’ αριθ. 92449 της 9 Σεπτ. 1925 συμβολαιογραφικής πράξεως του συμβολαιογράφου Αθηνών Ιωάννου Γ. Οικονομοπούλου, δι’ ης ούτοι παρητήθησαν παντός δικαιώματος των επί των εντός των χώρων τούτων περιλαμβανομένων και εις αυτούς ανηκόντων γηπέδων και άτινα παρά ταύτα αμφισβητούνται παρά των αυτών συνιδιοκτητών ή τρίτων. Δυνάμει της παρ.2 εξεδόθη το Β.Δ. 19/23 Μαρτ. 1936 περί αναγκαστικής απαλλοτριώσεως γηπέδων εις Γλυφάδα. 3.Η απαλλοτρίωσις ενεργείται κατά την διαδικασίαν την προβλεπομένη υπό του Νόμ. ΓπΝΑ΄ (3951) της 4 Δεκ. 1911 (τόμ. 10), ως αυθεντικώς ηρμηνεύθη, ετροποποιήθη και συνεπληρώθη δια νεωτέρων νόμων. Το ποσόν της καθορισθησομένης αποζημιώσεως θέλει κατατεθή παρά του υπέρ ου η απαλλοτρίωσις εις το Ταμείον Παρακαταθηκών και Δανείων λόγω της αμφισβητήσεως υπό του Δημοσίου των υπό τρίτων προβαλλομένων δικαιωμάτων επί των χώρων τούτων, τρεις ημέρας δε μετά την κατάθεσιν ο υπέρ ου η απαλλοτρίωσις καταλαμβάνει ακωλύτως τα ακίνητα πάσης εμπραγμάτου αξιώσεως τρίτων τρεπομένης εφεξής εις αξίωσιν επί του καταθέματος. 4.Εφ’ όσον δικαιούχον της αποζημιώσεως ήθελε κριθή δικαστικώς το Δημόσιον, ουδεμία οφείλεται προς αυτό αποζημίωσις υπό της Διοικήσεως Πρωτευούσης, εάν η απαλλοτρίωσις εγένετο υπέρ ταύτης. 5.Επιμελεία της Διευθύνσεως Δημοσίων Κτημάτων συντάσσεται τοπογραφικόν διάγραμμα εμφαίνον την ακριβή θέσιν, έκτασιν και όρια των απαλλοτριουμένων ακινήτων, όπερ συνοδεύει το εκδιδόμενον Β.Δ/μα. 6.Εφ’ όσον η κατά τ’ ανωτέρω απαλλοτρίωσις ήθελε γίνη υπέρ του Δημοσίου, τα ως άνω απαλλοτριωθησόμενα γήπεδα μετά των εντός των αυτών χώρων 3, 4 και 5 ευρισκομένων ετέρων γηπέδων  Σελ. 90 του Δημοσίου, περιλαμβανομένης και της ζώνης του χειμερίου κύματος, διατίθενται προς ίδρυσιν των δια του εδ. 1 του παρόντος άρθρου προβλεπομένων κοινωφελών έργων. Η διάθεσις τούτων γίνεται δια δημοπρασίας κατά τας διατάξεις της διεπούσης τα της Διοικήσεως Δημοσίων Κτημάτων νομοθεσίας και του άρθρ.27 του από 17 Ιουλ. 1923 Ν.Δ/τος περί σχεδίου πόλεων και κωμών (τ. 21), ήτις προκηρύσσεται υπό του επί των Οικονομικών Υπουργού, του Υπουργού – Διοικητού Πρωτευούσης και του Υφυπουργού Τύπου και Τουρισμού, δια διάρκειαν και πέραν των 30 ετών. Δύναται εν τούτοις το Δημόσιον να εκτελέση τα έργα δι’ ιδίων δαπανών και προβή εις την εκμίσθωσιν αυτών κατά τας κειμένας περί δημοσίου λογιστικού διατάξεις. 7.Εφ’ όσον η απαλλοτρίωσις ήθελε γίνει υπέρ της Διοικήσεως της Πρωτευούσης, τα εντός των ως άνω χώρων 3, 4 και 5 ευρισκόμενα έτερα γήπεδα του Δημοσίου, περιλαμβανομένης και της ζώνης του χειμερίου κύματος, παραχωρούνται δωρεάν, δια κοινής αποφάσεως του Υπουργού των Οικονομικών και του Υπουργού Διοικητού της Πρωτευούσης, προς την Διοίκησιν της Πρωτευούσης,ήτις και διαθέτει ταύτα μετά των υπέρ αυτής απαλλοτριωθέντων ετέρων γηπέδων δια την ίδρυσιν των δια του εδαφ. 1 του παρόντος άρθρου προβλεπομένων έργων, εφαρμοζομένων και ως προς την υπό της Διοικήσεως της Πρωτευούσης διάθεσιν των γηπέδων τούτων των διατάξεων του προηγουμένου εδαφ. 6. Δύναται εν τούτοις εν τη περιπτώσει ταύτη η Διοίκησις της Πρωτευούσης να εκτελέση τα έργα δι’ ιδίων δαπανών και προβή εις την εκμίσθωσιν αυτών κατά τας κειμένας περί δημοσίου Λογιστικού διατάξεις. Εις πάσας τας περιπτώσεις του παρόντος εδαφίου τα εκ των ιδρυθησομένων έργων έσοδα ανήκουσιν εις την Διοίκησιν της Πρωτευούσης. Άρθρ.2.-Επιτρέπεται η δι’ αποφάσεως του Υπουργού των Οικονομικών απ’ ευθείας προς τον «Όμιλον Γκόλφ» εκμίσθωσις της αναγκαιούσης αυτώ παρά τον Άγιον Κοσμάν εκτάσεως ως καθωρίσθη αύτη εν τω Πολεοδομικώ σχεδίω υπό του Ανωτάτου Πολεοδομικού Συμβουλίου, είτε εκ της ανηκούσης εις το Δημόσιον περιοχής είτε εκ της υπό τούτου διαχειριζομένης κληρονομίας Καραγιαννοπούλου, του μισθώματος και της διαρκείας της μισθώσεως καθοριζομένων υπό του Υπουργού των Οικονομικών μετά γνώμην της Επιτροπής Δημοσίων Κτημάτων, εφαρμοζομένης κατά τα λοιπά της περί Διοικήσεως Δημοσίων Κτημάτων νομοθεσίας (τ. 24). Άρθρ.3.-Η ισχύς του παρόντος νόμου άρχεται από της δημοσιεύσεώς του δια της Εφημερίδος της Κυβερνήσεως. 18.Β.ζ.3 Απαλλοτριώσεις για Τουριστικούς σκοπούς 300